LOHIKÄÄRMELAAKSO

Olipa kerran valtavan suuri laakso

(silitetään rauhassa päästä varpaisiin koko keho)

Jossa kasvoi suuria puita

(vedetään kämmenillä alaselästä olkapäille asti vahvoja vetoja)

Kauniita kukkia

(sormet supussa-auki painellaan hellästi pitkin selkää)

Aurinko paistaa kirkkaana ja lämpimänä korkealta taivaalta

(pyöritellään koko kädellä ympyrää selän päällä, voi hellästi vetää auringon lämpösäteitä yksittäisillä sormenvedoilla alaselkään)

Tuuli humisee puissa

(hellin käsin pitkin selkää keinuttavia liikkeitä)

Yhtäkkiä

(sormet naputtaa nopeasti yhtä kohtaa selässä)

Jokea pitkin saapuu uiden

(sormilla tehdään jokea pitkin selkää ja jalkoja)

Lohikäärme, joka vedestä noustuaan ravisteli siipensä ja suomunsa (kämmenillä painellaan isoja lohikäärmeen askelluksia, heilutellaan hellästi selkää, kutitellaan sormenpäillä selkää)

Muistipa vielä kuivata häntänsäkin

(tehdään sormella mutkainen kuvio selkään)

Lohikäärme asteli raskaasti eteenpäin

(kämmenillä raskaita askelia selkään)

Se lähti etsimään syötävää

(kämmenillä askeleita selkään edestakaisin)

Se löysi marjoja ja sieniä, jotka se söi

(sormet supussa painellaan hellästi eri paikkoja selässä)

Silloin taivaalta iski salama

(piirretään iso salama kädellä selkään)

Lohikäärme säikähti ja syöksi tulta

(iso liike kämmenillä alaselästä yläselkään, ääni pffff...)

Sitten alkoi vesisade, sadepisarat sammuttivat tulen

(vedetään kämmenillä iso vesisade, jonka jälkeen sormenpäillä hipsutetaan sadetta)

Lohikäärme näki edessään houkuttelevan luolan, jonne se meni sadetta suojaan

(piirretään kaarimainen luolan suuaukko sormilla, askelluksia kämmenillä ja hetkeksi kämmenet selkää vasten paikoilleen)

Luolassa oli lämmintä ja mukavaa

(peitellään lapsi huovan sisään)

Lohikäärme nukahti sinne. Sen oli siellä lhyvä ja turvallinen olla.

( Halataan lasta rauhassa hetken aikaa)

Tämän tekivät Anne Kekäläinen, Mira Laamanen ja Oona Grönroos